open-index/open-wikipedia-markdown huggingface dataset:
புளுட்டோனியம் டெட்ராக்சைடு

**புளுட்டோனியம் டெட்ராக்சைடு** (*Plutonium tetroxide*)  PuO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் ஆக்சிசனும் சேர்ந்து இந்த இருமச் சேர்மம் உருவாகிறது.  இது புளுட்டோனியம் உலோகம் அரிதான +8 என்ற ஆக்சிசனேற்ற நிலையில் உள்ள ஓர் அசாதாரணமான, உயர்-வரிசை ஆக்சைடு ஆகும்.  புளுட்டோனியம் டெட்ராக்சைடு எளிதில் ஆவியாகும். இதனைத் தனித்துப் பிரித்தெடுப்பது மிகவும் கடினம்.

## தயாரிப்பு
புளுட்டோனியம்(IV) உப்பின் அமிலப்படுத்தப்பட்ட கரைசல்களில் அதிகப்படியான ஐதரசன் பெராக்சைடைச் சேர்ப்பதன் மூலம் புளுட்டோனியம் டெட்ராக்சைடு தயாரிக்கப்படுகிறது. 
:Pu(SO4)2 + 2H2O2 + xH2O → PuO4·xH2O + 2H2SO4

## இயற்பியல் பண்புகள்
புளுட்டோனியம் டெட்ராக்சைடு, வெளிர் பச்சை நிறப் படிக வீழ்படிவாக உருவாகிறது; வீழ்படிவின் போது சிக்கிக்கொள்ளும் எதிர்மின் அயனிகளின் மாசுகளைப் பொறுத்து இதன் நிறத்தின் சாயல்கள் மாறுபடுகின்றன. இந்த வீழ்படிவில் மற்ற புளுட்டோனியம் ஆக்சைடுகளின் மாசுகளும் உள்ளன.  மேலும் இதன் உண்மையான அமைப்பு தோராயமாக PuO3.5 என்ற வாய்ப்பாட்டிற்கு  ஒத்திருக்கிறது.

புளுட்டோனியம் டெட்ராக்சைடு தண்ணீரில் கரையாது. மேலும் மாறுபட்ட இயைபுடைய PuO4•xH2O என்ற படிக நீரேற்றுகளை உருவாக்குகிறது. கோட்பாட்டு கணக்கீடுகள் இந்த மூலக்கூறு (O=Pu=O)+(O2)- என்ற அமைப்பைக் கொண்டுள்ளது என்பதைக் காட்டுகின்றன. அதாவது, புளுட்டோனியம் ஆறு இணைதிறன் கொண்டது மற்றும் அதன் ஆக்சிசனேற்ற நிலை +5 ஆகும்.

## வேதிப் பண்புகள்
சூடுபடுத்தினால் புளுட்டோனியம் டெட்ராக்சைடு சிதைவடையும்.
:PuO4 → PuO2 + O2

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:ஆக்சைடுகள்
1,3-ஈரைசோபுரோப்பைல்பென்சீன்

**1,3-ஈரைசோபுரோப்பைல்பென்சீன்** (*1,3-Diisopropylbenzene*) C12H18 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். C6H4(CHMe2)2 (Me = CH3) என்று அமைப்பு வாய்ப்பாட்டாலும் இதை அடையாளப்படுத்தலாம். அரோமாட்டிக்கு ஐதரோகார்பனான இச்சேர்மம் அறியப்பட்டுள்ள மூன்று மாற்றியங்களான ஈரைசோபுரோப்பைல்பென்சீன்களில் ஒன்றாகும். நிறமற்று நீர்மநிலையில் காணப்படுகிறது. 1,4-ஈரைசோபுரோப்பைல்பென்சீனை ஒரு திட அமில வினையூக்கியின் மீது வெப்ப மாற்றியமாக்கல் செய்வதன் மூலம் தயாரிக்கப்படுகிறது. இச்சேர்மம் கியூமின் பீனால் செயல்முறை அல்லது ஆக்கு  மறுசீரமைப்பு செயல்முறை மூலம் இரெசோர்சினோல் தயாரிப்பதற்கான முக்கிய தொழில்துறை முன்னோடிப் பொருளாகும்.

## மேற்கோள்கள்

பகுப்பு:ஆல்கைல்பென்சீன்கள்
பகுப்பு:ஐசோபுரோப்பைல் சேர்மங்கள்
சாந்தி சுதா கோசு

**சாந்தி சுதா கோசு** (*Santi Sudha Ghosh*)  என்பவர் இந்தியாவிலிருந்த அன்றைய வங்காள மாகாணத்தைச் சேர்ந்த ஓர் இந்திய சுதந்திரப் போராட்ட வீராங்கனை ஆவார்.

## ஆரம்பகால வாழ்க்கையும் கல்வியும்
பிரிக்கப்படாத வங்காளம் என்று அழைக்கப்பட்ட பகுதியின் ஒரு பகுதியான பரிசாலில் ஒரு வங்காள இந்து காயசுத்தர் குடும்பத்தில் சாந்தி சுதா கோசு பிறந்தார். இவர் தேவபிரசாத் கோசின் சகோதரி ஆவார்

## தொழில்
சாந்தி சுதா கோசு ஒரு கல்வியாளர் ஆவார். வங்காளம் முழுவதும் உள்ள பல்வேறு கல்லூரிகளில் கற்பித்தார். அவற்றுள் கல்கத்தாவில் உள்ள விக்டோரியா நிறுவனம், ஊக்ளியில் உள்ள முகமது மொக்சின் கல்லூரி மற்றும் பரிசாலில் உள்ள பிரச்சோமோகன் கல்லூரி ஆகியவை அடங்கும். இருப்பினும், இவர் ஒரு புரட்சிகர கூட்டாளியாகவும் தீவிரமாகச் செயல்பட்டு வந்தார்..

1934ஆம் ஆண்டில் கல்கத்தாவில் கைது செய்யப்பட்டு, பரிசாலில் சிறை வைக்கப்பட்டார். உடல்நலக் காரணங்களால் 1937-ஆம் ஆண்டில் விடுவிக்கப்பட்டார். 1942-43 காலகட்டத்தில் மீண்டும் சிறையில் அடைக்கப்பட்ட இவர், பின்னர் பஞ்ச நிவாரணப் பணிகளில் கவனம் செலுத்தினார். மேலும், 1947 ஆம் ஆண்டு வரை சகதீசு சரசுவத்து பெண்கள் உயர்நிலைப் பள்ளியில் தலைமை ஆசிரியராகப் பணியாற்றினார்.
## வெளியீடுகள்
*கோலோல்கதந்தா(1938)''.

## மேற்கோள்கள்

பகுப்பு:1907 பிறப்புகள்
பகுப்பு:1992 இறப்புகள்
பகுப்பு:இந்தியக் கல்வியாளர்கள்
பகுப்பு:இந்திய விடுதலைப் போராட்ட வீராங்கனைகள்
கோரேஹப்பா

**கோரேஹப்பா** என்பது கன்னட மொழி சொல்லாகும், இதற்கு சாணியடி திருவிழா என்று பொருள். இத்திருவிழா கன்னட மொழி பேசும் மக்களால் ஈரோடு மாவட்டம் தாளவாடி அருகே கும்டாபுரம் கிராமத்தில் கொண்டாடப்படுகிறது. கும்டாபுரம் கிராமமானது கர்நாடக மற்றும் தமிழ்நாடு மாநில எல்லைகளில் அமைந்துள்ளது.

## பின்னணி
ஈரோடு மாவட்டம் தாளவாடி அருகே கும்டாபுரம் கிராமத்தில் 300 ஆண்டுகள் பழமையான பீரேஸ்வரர் கோயிலில் ஆண்டுதோறும் நடைபெறும் கோரேஹப்பா திருவிழா. கிராமம் முழுவதும் சேகரிக்கப்படும் மாட்டு சாணத்தை கோயிலில் பின்புறம் குவிக்கும் கன்னட பக்தர்கள், அவற்றைப் பெரிய பெரிய உருண்டைகளாக உருட்டி, ஒருவர் மீது மற்றொருவர் வீசி விளையாடுவதும், பின்னர் அங்குள்ள குளத்தில் குளித்துச் சுவாமியை வழிபடுவதும் மரபு.

## மேற்கோள்கள்


## வெளி இணைப்புகள்
பகுப்பு:கர்நாடகம்
ஒலிகோடான் துவானி

**ஒலிகோடான் துவானி** (*Oligodon tuani*) எனும் லாங்பியன் ஓலைப்பாம்பு, கொலுப்ரினே என்ற துணைக் குடும்பத்தில் உள்ள ஒரு வகை பாம்பு சிற்றினம் ஆகும். இது வியட்நாமில் காணப்படுகிறது.

## மேற்கோள்கள்

பகுப்பு:ஓலைப் பாம்புகள்
பகுப்பு:ஒலிகோடான்
பகுப்பு:வியட்நாமிய உயிரினங்கள்
ஒலிகோடான் திரிலினியேடசு

**ஒலிகோடான் வெர்ட்டிபிராலிசு** (*Oligodon trilineatus*) எனும் மூன்று வரி ஓலைப்பாம்பு, கொலுப்ரினே என்ற துணைக் குடும்பத்தில் உள்ள ஒரு வகை பாம்பு சிற்றினம் ஆகும். இது இந்தோனேசியாவில் குறிப்பாக சுமாத்திரா தீவில் காணப்படுகிறது.

## மேற்கோள்கள்

*

பகுப்பு:ஓலைப் பாம்புகள்
பகுப்பு:ஒலிகோடான்
பகுப்பு:இந்தோனேசிய உயிரினங்கள்
அரிகே ராமசாமி

**அரிகே ராமசாமி** (*Arige Ramaswamy*)  என்பவர் இந்தியாவைச் சேர்ந்த ஒரு சமூக ஆர்வலர், அரசியல்வாதி மற்றும் சமூக சீர்திருத்தவாதி ஆவார். 

## ஆரம்பகால வாழ்க்கை
பிரித்தானிய இந்தியாவின் ஐதராபாத்து சமசுத்தானத்தின் இராமன்கோல் என்ற இடத்தில் 1885 ஆம் ஆண்டு அரிகே பலையா என்பவருக்கு மகனாக மாலா குடும்பத்தில் இவர் பிறந்தார். தற்பொழுது இப்பகுதி ஆந்திரப்பிரதேச மாநிலத்தின் செகந்திராபாத்து நகரமாக அறியப்படுகிறது. நிசாமின் இரயில்வேயில் பயணச்சீட்டு பரிசோதகராகவும் பணியாற்றினார்.

அசைக்க முடியாத உள் அமைதி மற்றும் சுய உணர்தலை வலியுறுத்தும் ஒரு பழங்கால, முழுமையான இந்தியத் தத்துவ சித்தாந்தத்தைப் பின்பற்றுபவராகவும், பிரம்ம சமாசத்தைச் சேர்ந்தவராகவும் இருந்தார். சுனிதா பால சமாச்சத்தை நிறுவி, தலித் மக்களிடையே சமூக சீர்திருத்தப் பணிகளை மேற்கொண்டார். 

## இயக்கம்
20 ஆம் நூற்றாண்டின் முற்பகுதியில் தலித்துக்களை ஒருங்கிணைத்த பாக்ய ரெட்டி வர்மா, எசு. வெங்கட் ராவ் மற்றும் பிற ஆர்வலர்களுடன் இணைந்து பணியாற்றினார். மாதிகா இனத்தவர்களின்  சமூக-பொருளாதாரப் பின்தங்கிய நிலையை உணர்ந்து, அவர்களின் நலனுக்காக அருந்ததியர் சங்கத்தை நிறுவினார்.

மாதிகா சமூகத்தைச் சேர்ந்த ஒரு பையனுக்கும் மாலா சமூகத்தைச் சேர்ந்த ஒரு பெண்ணுக்கும் இவர் திருமணம் செய்து வைத்தார். இதற்கு பாக்கிய ரெட்டி வர்மா மற்றும் சமூக உறுப்பினர்கள் எதிர்ப்பு தெரிவித்தனர். 1922 ஆம் ஆண்டில், ஆதி இந்து இயாதயோன்னதி சபையை நிறுவினார்.

## அரசியல்
இந்திய தேசிய காங்கிரசு கட்சியில் சேர்ந்து தெலங்கானா காங்கிரசின் இணைச் செயலாளரானார்  மாநில அரசாங்கத்தில் அமைச்சராகவும் பதவி வகித்தார். 'நூலக' இயக்கத்துடனும் தொடர்புடையவராக இருந்தார்.

1973 ஆம் ஆண்டு சனவரி மாதம் 23 ஆம் தேதி ஆந்திரப் பிரதேசத்தின் ஐதராபாத்து நகரத்தில் காலமானார்.

## மேற்கோள்கள்

பகுப்பு:1885 பிறப்புகள்
பகுப்பு:1973 இறப்புகள்
பகுப்பு:தலித் சிந்தனையாளர்கள்
பகுப்பு:இந்திய செயற்பாட்டாளர்கள்
ஒலிகோடன் தியோபால்டி

***ஒலிகோடன் தியோபால்டி*** (*Oligodon theobaldi*), பொதுவாக **மண்டலே** **ஓலைப் பாம்பு** அல்லது **தியோபால்டின்** **ஓலைப் பாம்பு** என்று அழைக்கப்படுகிறது. இது *கொலுப்ரிடே* குடும்பத்தைச் சேர்ந்த ஒரு பாம்பு சிற்றினமாகும். இந்த சிற்றினம் ஆசியாவில் மட்டுமே காணப்படும் அகணிய உயிரி ஆகும்.

## சொற்பிறப்பியல்
*தியோபால்டி* என்ற சிற்றினப் பெயர், பிரித்தானிய ஊர்வனவியலாளர் வில்லியம் தியோபால்டின் நினைவாக உருவாக்கப்பட்டது.

## புவியியல் வரம்பு
*ஓ. தியோபால்டி* பங்களாதேஷ், இந்தியா ( அசாம் ), மியான்மர் (முன்னர் பர்மா என்று அழைக்கப்பட்டது) மற்றும் தாய்லாந்தில் காணப்படுகிறது. 

## வாழ்விடம்
*ஓ. தியோபால்டியின்* விருப்பமான இயற்கை வாழ்விடம்  உயரத்தில் உள்ள காடு ஆகும்.

## விளக்கம்
*ஒ. தியோபால்டி*  என்ற மூக்கு-எச்சவாய் நீளத்தை (SVL) அடையலாம். இதன் நிறம் ஒரு கார்ட்டர் பாம்பை ஒத்திருக்கிறது.

## இனப்பெருக்கம்
*ஒ. தியோபால்டி* முட்டையிட்டு இனப்பெருக்கம் செய்யக்கூடியது.

## மேற்கோள்கள்

## வெளி இணைப்புகள்
*George Albert Boulenger (1890). *The Fauna of British India, Including Ceylon and Burma. Reptilia and Batrachia*. London: Secretary of State for India in Council. (Taylor and Francis, printers). xviii + 541 pp. (*Simotes theobaldi*, p.&nbsp;315).
*Boulenger GA (1894). *Catalogue of the Snakes in the British Museum (Natural History). Volume II., Containing the Conclusion of the Colubridæ Aglyphæ.* London: Trustees of the British Museum (Natural History). (Taylor and Francis, printers). xi + 382 pp. + Plates I-XX. (*Simotes theobaldi*, pp.&nbsp;230–231 + Plate IX, figure 3).
*Das I (2002). *A Photographic Guide to Snakes and other Reptiles of India*. Sanibel Island, Florida: Ralph Curtis Books. 144 pp. . (*Oligodon theobaldi*, p.&nbsp;41).
*Green, Marc D.; Orlov, Nikolai L.; Murphy, Robert W. (2010). "Toward a Phylogeny of the Kukri Snakes, Genus *Oligodon* ". *Asian Herpetological Research* **2** (1): 1-21.
*Albert Günther (1868). "Sixth Account of new Species of Snakes in the Collection of the British Museum". *Annals and Magazine of Natural History, Fourth Series* **1**: 413–429. (*Simotes theobaldi*, new species, p.&nbsp;417).
*Malcolm Arthur Smith (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes.* London: Secretary of State for India. (Taylor and Francis, printers). xii + 583 pp. (*Oligodon theobaldi*, p.&nbsp;220, Figure 74).
*A Database of Indigenous Snake Species of Bangladesh (ISOB). http://www.snakebd.com/snakeProfile.php 

பகுப்பு:ஒலிகோடான்
வேடியப்பன் முனுசாமி

**வேடியப்பன் முனுசாமி** (பிறப்பு: மே 19, 1977) தமிழ் எழுத்தாளர், பதிப்பாளர் மற்றும் சென்னையின் இலக்கிய வாசகர்களின் முக்கிய அடையாளங்களில் ஒன்றான டிஸ்கவரி புக் பேலஸின் நிறுவனருமாவார்.

கலை, இலக்கியத்தில் மிகுந்த ஈடுபாடு கொண்ட இவர், ரயில் (2024) திரைப்படத்தை தன்னுடைய டிஸ்கவரி சினிமாஸ் சார்பாக தயாரித்ததன் மூலம் தமிழ்த் திரையுலகில் தயாரிப்பாளராகவும் பரிணமித்துள்ளார்.

புத்தக வாசிப்பை ஊக்குவிக்கும் இவர், தனது டிஸ்கவரி புக் பேலஸ் புத்தகக் கடையில் ஆரம்பக் காலக்கட்டத்திலுருந்தே தமிழில் காமிக்ஸ் புத்தகம் போன்ற புதிய வகைகளை அறிமுகப்படுத்தி அதில் வெற்றியும் கண்டுள்ளார். அதுமட்டுமின்றி புதுப்புது உத்திகளை கையாண்டு புத்தக விற்பனையை அதிகமாக்கியதுடன் புத்தகங்களை தொடர்ந்து வாசிக்கும் புத்தகப் பிரியர்களை சென்னையில் உருவாக்கியுள்ளார்.

## மேற்கோள்கள்

பகுப்பு:தமிழ்ப் பதிப்பாளர்கள்
பகுப்பு:தமிழக எழுத்தாளர்கள்
நர்மதா (தொலைக்காட்சித் தொடர்)

**நர்மதா** என்பது சன் தொலைக்காட்சியில் 27 ஏப்ரல் 2026 திங்கள் முதல் சனிக்கிழமை வரை இரவு
9:00 மணிக்கு ஒளிபரப்பட்ட தொலைக்காட்சி நாடகத் தொடர் ஆகும்.
ஆக்ரா கிழக்கு சட்டமன்றத் தொகுதி

**ஆக்ரா கிழக்கு சட்டமன்றத் தொகுதி** (*Agra East Assembly constituency*) என்பது இந்திய மாநிலமான உத்தரப் பிரதேசத்தின் முன்பு செயல்பட்ட சட்டமன்றமத் தொகுதியாகும். தொகுதிச் சீரமைப்பு ஆணையத்தின் உத்தரவுகளின் விளைவாக, ஆக்ரா கிழக்கு சட்டமன்றத் தொகுதி 2008ஆம் ஆண்டு நீக்கப்பட்டது.

## சட்டமன்ற உறுப்பினர்கள்
ஆக்ரா கிழக்கு சட்டமன்ற உறுப்பினர்களாக செயல்பட்டவர்கள் பின்வருமாறு கொடுக்கப்பட்டுள்ளனர்  -

^ இடைத்தேர்தல் மூலம்

## மேற்கோள்கள்

## வெளி இணைப்புகள்
* https://web.archive.org/web/20041224181644/http://eci.gov.in/ElectionAnalysis/AE/S24/partycomp342.htm

பகுப்பு:உத்தரப் பிரதேச சட்டமன்றத் தொகுதிகள்
கோரி லீ ரென்

**கோரி லீ ரென்** (*Corey Lee Wrenn*) (பிறப்பு: 22 அக்டோபர் 1983) ஒரு அமெரிக்க சமூகவியலாளர் ஆவார். இவர் மனித–விலங்கு ஆய்வுகள், விலங்குரிமை இயக்கத்தின் சமூகவியல், சூழலியல் பெண்ணியம், மற்றும் நனிசைவக் கல்வியியல் ஆகியவற்றில் நிபுணத்துவம் பெற்றவர். இவர் தற்போது கென்ட் பல்கலைக்கழகத்தின் சமூகக் கொள்கை, சமூகவியல் மற்றும் சமூக ஆராய்ச்சிப் பள்ளியில் விரிவுரையாளராகப் பணியாற்றுகிறார்.

## கல்வியும் தொழில் வாழ்க்கையும்
ரென் வர்ஜீனியா டெக் பல்கலைக்கழகத்தில் 2005-ல் அரசியல் அறிவியலில் இளங்கலைப் பட்டத்தையும், 2008-ல் சமூகவியலில் முதுகலைப் பட்டத்தையும் பெற்றார். 2013-ல், ரென் "வீகன் ஃபெமினிஸ்ட் நெட்வொர்க்" என்னும் ஒரு கல்விசார்-செயல்பாட்டுத் திட்டத்தை நிறுவினார். அவர் 2016-ல் கொலராடோ மாநிலப் பல்கலைக்கழகத்தில் சமூகவியலில் முனைவர் பட்டத்தைப் பெற்றார்.

ரென் 2015-ல் மான்மவுத் பல்கலைக்கழகத்தின் அரசியல் அறிவியல் மற்றும் சமூகவியல் துறையில் விரிவுரையாளரானார். 2016-ல் மிச்சிகன் பல்கலைக்கழகத்தின் தேசிய நிறுவனப் பன்முகத்தன்மை மையத்தால் அவர் 'சிறந்த பன்முகத்தன்மை அறிஞர்' எனப் பாராட்டப்பட்டார். 2013 முதல் 2016 வரை அமெரிக்க சமூகவியல் சங்கத்தின் விலங்குகள் மற்றும் சமூகம் பிரிவின் மன்ற உறுப்பினராகப் பணியாற்றிய ரென் 2018-ல் அதன் தலைவராகத் தேர்ந்தெடுக்கப்பட்டார். 2018-ல் மான்மவுத் பல்கலைக்கழகத்திலிருந்து விலகி கென்ட் பல்கலைக்கழகத்தின் சமூகக் கொள்கை, சமூகவியல் மற்றும் சமூக ஆராய்ச்சிப் பள்ளியில் விரிவுரையாளராக பணியாற்றத் துவங்கினார். தற்போது 'சொசைட்டி & அனிமல்ஸ்' ஆய்விதழின் புத்தக மதிப்புரை ஆசிரியராகப் பணியாற்றி வரும் ரென், தி வீகன் சொசைட்டியின் ஆராய்ச்சிசார் ஆலோசனைக் குழுவில் உறுப்பினராகவும் உள்ளார்.

## ஆய்வு
ரென் ஒரு உணர்திறமையவாதியும், ஒழிப்புவாத நனிசைவ ஆர்வலரும், பெண்ணியவாதியும் ஆவார். அவர் *விலங்குரிமைகளுக்கான ஒரு பகுத்தறிவு அணுகுமுறை: ஒழிப்புவாதக் கோட்பாட்டில் விரிவாக்கங்கள்* (பால்கிரேவ் மேக்மில்லன், 2016) மற்றும் *படிப்படியான எதிர்ப்பு: இலாப நோக்கற்ற நிறுவனங்களின் காலகட்டத்தில் விலங்குரிமை* (மிச்சிகன் பல்கலைக்கழகப் பதிப்பகம், 2019) ஆகிய நூல்களின் ஆசிரியராவார்.

## குறிப்பிடத்தக்க படைப்புகள்
*ரென், கோரி (2016). *A Rational Approach to Animal Rights: Extensions in Abolitionist Theory*. பால்கிரேவ் மேக்மில்லன் UK.
*ரென், கோரி (2019). *Piecemeal Protest: Animal Rights in the Age of Nonprofits*. மிஷிகன் பல்கலைக்கழகப் பதிப்பகம்.
*ரென், கோரி (2021). *Animals in Irish Society: Interspecies Oppression and Vegan Liberation in Britain's First Colony*. SUNY பதிப்பகம்.

## இவற்றையும் காண்க
* விலங்குரிமை
* விலங்கினவாதம்

## மேற்கோள் தரவுகள்

## வெளியிணைப்புகள்

* தனிப்பட்ட வலைதளம்
* 
* கோரி லீ ரென் பற்றி Academia.edu
* 

பகுப்பு:நனிசைவ ஆர்வலர்கள்
பகுப்பு:விலங்குரிமை அறிஞர்கள்
பகுப்பு:1983 பிறப்புகள்
பகுப்பு:வாழும் மக்கள்
பகுப்பு:விலங்குரிமை செயற்பாட்டாளர்கள்
பகுப்பு:பெண்ணிய எழுத்தாளர்கள்
மைத்ரி புனே

**மைத்ரி புனே** (*Maitri Pune*) என்பது இந்தியாவின் புனேவை தளமாகக் கொண்ட ஒரு அரசு சாரா அமைப்பாகும். இதன் பணி மேல்காட், மராத்வாடா பகுதிகளில் உள்ள பழங்குடியினருக்கு உதவுவதும் அடங்கும். 1992இல் நிறுவப்பட்ட இந்த அமைப்பு, விவசாய உற்பத்தியை உயர்த்துவதோடு எய்ட்ஸ் விழிப்புணர்வை அதிகரிப்பதோடு குழந்தை இறப்பு விகிதத்தைக் குறைக்கவும் உதவியுள்ளது. சமீபத்திய ஆண்டுகளில்  இவர்கள் இயற்கை பேரிடர் நிவாரணம் மற்றும் எய்ட்ஸ் விழிப்புணர்வுக்கான உதவி தொலைபேசி எண் உள்ளடக்கியதாக தங்கள் வரம்பை விரிவுபடுத்தியுள்ளனர். இது 2009ஆம் ஆண்டு நிலவரப்படி ஒரு நாளைக்கு 1,500 அழைப்புகளைப் பெற்று வந்தது.

## மேற்கோள்கள்

## வெளியிணைப்புகள்
*Official website
*NGO to start drive against malnutrition in Melghat The Times of India
*Govt apathy main reason for backwardness in Melghat The Times of India

பகுப்பு:அரசு சார்பற்ற அமைப்புகள்
சுலக்சனா தேவி

**சுலக்சனா தேவி** (*Sulakshana Devi*)(பிறப்பு 1820 அல்லது 1829 - 1901) ஒடியா மொழியின் ஓர் இந்திய கவிஞர். தனது கணவரின் மரணத்திற்குப் பிறகு இவர் கடவுளுக்கு தன்னை அர்ப்பணித்துக் கொண்டு, *பாரிஜாதமாலா* என்ற புத்தகத்தில் வெளியிடப்பட்ட கவிதைகளின் தொகுப்பை எழுதினார்.

## மேற்கோள்கள்

பகுப்பு:1820 பிறப்புகள்
பகுப்பு:19-ஆம் நூற்றாண்டு இந்தியப் பெண் எழுத்தாளர்கள்
பகுப்பு:ஒடியா மொழி பெண் எழுத்தாளர்கள்
சினேகா தேவி

**சினேகா தேவி** (*Sneha Devi*)(1916, ஜோர்ஹாட் - 5 அக்டோபர் 1990) என்பவர் இந்திய அசாமிய இலக்கிய எழுத்தாளர் ஆவார். இவருக்கு 1990இல் மறைவுக்குப் பின் சாகித்ய அகாடமி விருது வழங்கப்பட்டது.

## ஆரம்ப கால வாழ்க்கை
சினேகா தேவி 1916ஆம் ஆண்டு அசாமின் ஜோர்ஹாட்டில் பிறந்தார். இவர் அசாமிய இலக்கியத்தின் குறிப்பிடத்தக்க இந்திய எழுத்தாளரானார்.

## விருதுகள்

* 1990இல் சாகித்ய அகாதமி விருது.

## மேற்கோள்கள்

பகுப்பு:அசாமிய எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:இந்திய எழுத்தாளர்கள்
பகுப்பு:அசாமிய நபர்கள்
தேவச்சந்திரர்

**தேவச்சந்திரர்** (*Devachandra*) என்பவர் 19ஆம் நூற்றாண்டில் வாழ்ந்த ஒரு சமண அறிஞர் ஆவார். இவர் *ராஜவளி-கதையை* எழுதினார்.

## படைப்புகள்
தேவசந்திரா *ராஜாவளி-கதையை* இயற்றினார். இது மௌரிய ஆட்சியாளர்களையும் அவர்களின் ஆட்சியையும் குறிப்பிடுகிறது.

## மேற்கோள்கள்

## மூலங்கள்
* 
* 
* 

பகுப்பு:சமணத் துறை அறிஞர்கள்
அமர்நாத் காக்

**அமர்நாத் காக்** (*Amar Nath Kak*)(1889-1963) என்பவர் காஷ்மீரைச் சேர்ந்த முக்கியமான வழக்கறிஞரும் எழுத்தாளரும் ஆவார். இவருடைய மிக முக்கியமான புத்தகங்கள் *ஹமாரா விருத்தாந்தா* மற்றும் *காயத்ரி* ஆகிய இரண்டும் இந்தியில் எழுதப்பட்டவை.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (November 2024)">சான்று தேவை</span>]]* &#x5D; இவர் காஷ்மீர் தொல்பொருள் ஆராய்ச்சியாளரும் அரசியல்வாதியுமான ராம் சந்திர காக்கின் மூத்த சகோதரர் ஆவார்.

20ஆம் நூற்றாண்டின் முதல் பாதியில் காஷ்மீர பண்டிதர்களின் சமூக மற்றும் மத வாழ்க்கை பற்றிய தகவல்களை *ஹமாரா விருத்தாந்தா* கொண்டுள்ளது. மேலும் இது இந்தியாவிற்கும் பாக்கித்தானுக்கும் இடையிலான போரின் நாடகத்தையும் முன்வைக்கிறது.

## மேற்கோள்கள்

## மேலும் படிக்க
*Mohibbul Hasan (2020). British Policy towards Kashmir and the Glancy Commission. *Social Scientist* 48 (7/8): 3–16 
*Ravinderjit Kaur. *[https://books.google.co.uk/books?id=fLCCbohBKzcC Political Awakening in Kashmir]*, p. 59 (APH Publishing; 1996) 
*Mridu Rai. *[https://books.google.co.uk/books?id=qTHTI-Eus8kC Hindu Rulers, Muslim Subjects: Islam, Rights, and the History of Kashmir]*, pp. 247–48 (C. Hurst & Co. Publishers; 2004) 
*Mulk Raj Saraf. *[https://books.google.co.uk/books?id=-xwREQAAQBAJ Fifty Years As A Journalist]*, pp. 56–57 (Jamna Devi Gian Devi Saraf Trust; 2024) 

பகுப்பு:1889 பிறப்புகள்
பகுப்பு:1963 இறப்புகள்
பகுப்பு:காஷ்மீர் மக்கள்
என். கே. தாமோதரன்

**என். கே. தாமோதரன்** (*N. K. Damodaran*)(1909–1996) இந்தியாவின் கேரளாவைச் சேர்ந்த எழுத்தாளரும் மொழிபெயர்ப்பாளரும் ஆவார். 
thumb|

## ஆரம்ப கால வாழ்க்கை
தாமோதரன் 1909ஆம் ஆண்டு ஆகத்து 3ஆம் தேதி கேரளாவின் பத்தனம்திட்டா மாவட்டத்தில் உள்ள ஆறன்முளாவில் பிறந்தார். இளங்கலை, இளநிலைச் சட்டப் படிப்பினை முடித்த பிறகு அரசுப் பணியில் கணக்கு அதிகாரியாகச் சேர்ந்தார். பின்னர் சாகித்யா பிரவார்த்தக கூட்டுறவு சங்கத்தில் பணியாற்றினார். சர்வவிஞ்ஞான கோசத்தில் துணை ஆசிரியராகவும், கலகௌமுதி வார இதழில் ஆசிரியராகவும் பணியாற்றியுள்ளார். 20க்கும் மேற்பட்ட புத்தகங்களை வெளியிட்டுள்ளார். 1967ஆம் ஆண்டு கல்யாணி கிருஷ்ண மேனன் பரிசையும் 1974ஆம் ஆண்டு சோவியத்லேண்ட் நேரு விருதையும் பெற்றார். இவரது முதன்மையான பங்களிப்பு மொழிபெயர்ப்புத் துறையில் இருந்தது. மேலும் பியோடர் தஸ்தயேவ்ஸ்கியின் நாவல்களை மலையாளத்தில் மொழிபெயர்த்த முதல் நபரும் இவரே.

## குடும்பம்
தாமோதரனுக்கு 6 குழந்தைகள் உள்ளனர். இவர்கள்: பிரசன்னகுமாரி, மருத்துவர் சாந்தாதேவி, கிருஷ்ணகுமாரி, மருத்துவர் சியாமளாதேவி, மருத்துவர் எஸ். சி. போஸ், வழக்கறிஞர் பி. எசு. லைலா.

## முக்கிய படைப்புகள்
* கேரள சாகித்யம்
* குசுமார்ச்சனா
* கரமசோவ் சஹோதரன்மர்
* நிந்திதரும் பீடிதரும்
* அடிதட்டுக்கல்
* தாமசுசக்தி
* மரிச்சா வீடு
* பூதவிசுடர்
## இறப்பு
தாமோதரன் 28 சூன் 1996இல் இறந்தார்.

## மேற்கோள்கள்

பகுப்பு:கேரள சாகித்ய அகாடமி விருது பெற்றவர்கள்
பகுப்பு:மலையாள எழுத்தாளர்கள்
பகுப்பு:1909 பிறப்புகள்
பகுப்பு:1996 இறப்புகள்
பகுப்பு:மலையாள மக்கள்
சர்வதேச சந்திர ஆய்வகம்

**சர்வதேச சந்திர ஆய்வகம் (International Lunar Observatory – ILO)** என்பது, ஹவாய் மாநிலத்தின் காமுவேலா நகரை அடிப்படையாகக் கொண்ட சர்வதேச சந்திர ஆய்வக கழகம்(ILOA) என்ற அமைப்பால் முன்னெடுக்கப்படும் ஒரு தனியார் அறிவியல் மற்றும் வாணிப சந்திரப் பயணம் ஆகும். சந்திரனின் தென் துருவப் பகுதியின் அருகில் ஒரு நிரந்தர வானியல் கண்காணிப்பு நிலையத்தை நிறுவுவதே இதன் முதன்மை நோக்கமாகும்.

இந்தக் கண்காணிப்பு நிலையம், ஒளிவான தொலைநோக்கி மற்றும் தேவையெனில் மின்கம்பி வட்டு ஆகியவற்றைப் பயன்படுத்தி வானியல் மற்றும் விண்மீன் இயற்பியல் ஆய்வுகளை மேற்கொள்ள திட்டமிடப்பட்டுள்ளது. குறைந்த செலவில், நம்பகத்தன்மையுடன், விரைவாக செயல்படுத்தக்கூடிய சந்திரக் கண்காணிப்பு நிலைய வடிவமைப்பை நிரூபிப்பதே இந்தத் திட்டத்தின் முக்கிய இலக்காகும்.

### '''சர்வதேச சந்திர ஆய்வகம்'''-X முன்னோடி பயணம்
**சர்வதேச சந்திர ஆய்வகம்**-X என்பது சர்வதேச சந்திர ஆய்வகம் திட்டத்தின் தொழில்நுட்ப முன்னோடி பயணம் ஆகும். இதில் மொத்தமாக 0.6 கிலோகிராமிற்கும் குறைவான எடையுள்ள இரண்டு சிறிய படமெடுப்புக் கருவிகள் அடங்கியிருந்தன. இந்தப் பயணம் 15 பிப்ரவரி 2024 அன்று,  உள்ளுணர்வு இயந்திரங்கள் நிறுவனத்தின் IM-1 சந்திரப் பயணத்தின் ஒரு பகுதியாக, சந்திரனின் தென் துருவப் பகுதிக்குத் தொடங்கப்பட்டது. இது எதிர்காலத்தில் உருவாகும் சந்திரக் கண்காணிப்பு நிலையங்களுக்கும், பிற வணிக சந்திர முயற்சிகளுக்கும் தொழில்நுட்ப அடித்தளமாக அமையும் என எதிர்பார்க்கப்படுகிறது.

### '''சர்வதேச சந்திர ஆய்வகம்'''-1 பயணம்
**சர்வதேச சந்திர ஆய்வகம்**-1 பயணம், சர்வதேச சந்திர ஆய்வக கழகம்(மற்றும் ஸ்பேஸ் ஏஜ் பப்ளிஷிங் கம்பெனி ஆகிய அமைப்புகளால் ஒழுங்கமைக்கப்படுகிறது. முதலில் இந்தப் பயணம் 2008 ஆம் ஆண்டு ஏவப்பட திட்டமிடப்பட்டு, அதன் மேம்பாடு ஸ்பேஸ்டெவ் நிறுவனத்தால் மேற்கொள்ளப்படவிருந்தது. பின்னர் இது 2013 ஆம் ஆண்டுக்கு ஒத்திவைக்கப்பட்டது.

ஆரம்ப கட்டத்தில் பிரதான ஒப்பந்ததாரர்களாக:

* மூன் எக்ஸ்பிரஸ்  –சந்திரத் தரையிறங்கு வாகனம்
* கனடென்சிஸ் ஏரோஸ்பேஸ்  – ஒளிவான தொலைநோக்கி அமைப்பு

என நிர்ணயிக்கப்பட்டிருந்தனர். 2004 ஆம் ஆண்டில் இந்தத் திட்டத்தின் மதிப்பிடப்பட்ட செலவு அமெரிக்க டாலர் 50 மில்லியன் ஆகும். and was first delayed to 2013..

## நோக்கம்
ஐஎல்ஓ-1 திட்டத்தின் நோக்கம், நிலவின் மேற்பரப்பில் இருந்து வானியற்பியல் ஆய்வுகளை மேற்கொள்வதாகும். நிலவில் வளிமண்டலம் இல்லாததால், விலையுயர்ந்த தகவமைப்பு ஒளியியல் தொழில்நுட்பத்தின் தேவை பெருமளவு தவிர்க்கப்படுகிறது. மேலும், நிலவின் பகல் பொழுதுகள் (சுமார் பதினான்கு புவி நாட்கள்) இருண்ட வானத்தைக் கொண்டிருப்பதால், இடைவிடாத வானியல் ஆய்வுகளை மேற்கொள்ள இது அனுமதிக்கிறது. இதன் குறைபாடுகளில் நுண்கற்கள் மோதல்கள், அண்ட மற்றும் சூரியக் கதிர்வீச்சு, நிலவுத் தூசி மற்றும் 350°C வரை ஏற்படும் வெப்பநிலை மாற்றங்கள் ஆகியவை அடங்கும். இந்தத் திட்டம் விண்மீன் திரள்கள், நட்சத்திரங்கள், கோள்கள், நிலவு மற்றும் பூமியின் படங்களைப் பெறுவதை நோக்கமாகக் கொண்டுள்ளது. இந்தத் திட்டம் இணையம் வழியாகப் பள்ளிகள், விஞ்ஞானிகள் மற்றும் பொதுமக்களுக்குத் தொலைநோக்கியைப் பயன்படுத்துவதற்கான வணிக அணுகலை ஊக்குவிக்கும்.

## மேற்கோள்கள்

## வெளி இணைப்புகள்

* ILO-X and ILO-X Commercial Missions at Canadyensis Aerospace
* History of Lunar-Based Astronomy at Space Age Publishing Co.

பகுப்பு:நிலா சார்ந்த அறிவியல்
திருவோணம் தாலுகா

**திருவோணம்** (*Thiruvonam*) இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தில் அமைந்துள்ள  ஒரு தாலுகா நகரம் ஆகும்.

## புவியியல்
 என்ற புவியியல் ஆள்கூறுகளில் கடல் மட்டத்திலிருந்து 36 மீட்டர் (120 அடி) உயரத்தில் அமைந்துள்ளது.

## மக்கள் தொகையியல்
திருவோணம் என்பது தஞ்சாவூருக்குத் தெற்கே அமைந்துள்ள ஒரு சிறிய நகரம் ஆகும். இதன் மக்கள் தொகை தோராயமாக 1,000 ஆகும். இது திருவோணம் ஊராட்சி ஒன்றியத்தின் நிர்வாக மையமாகச் செயல்படுகிறது. இந்த ஊராட்சி ஒன்றியம், தஞ்சாவூரின் வடகிழக்கு எல்லையில் உள்ள புறநகர்ப் பகுதியான மாரியம்மன் கோவில் வரை பரவியுள்ள இருபதுக்கும் மேற்பட்ட சுற்றியுள்ள கிராமங்களை உள்ளடக்கியுள்ளது.

தற்போது இந்த ஊராட்சி ஒன்றியத்தை டி. தங்கதுரை பிரதிநிதித்துவப்படுத்துகிறார். திருவோணம் கி.பி. 11 ஆம் நூற்றாண்டின் முற்பகுதி வரையிலான வரலாற்று முக்கியத்துவம் வாய்ந்ததாகும். மேலும் சோழர் வம்சத்தின் போது இது ஒரு முக்கியமான புனித யாத்திரை தலமாகக் கருதப்பட்டது.

இந்த ஊர் இதன் துடிப்பான உள்ளூர் கலாச்சாரத்திற்காக அறியப்படுகிறது. குறிப்பாக முத்து தங்கப்பா கால்பந்து கழகம் மற்றும் முத்துமாரியம்மனுக்கு அர்ப்பணிக்கப்பட்ட வருடாந்திர கோயில் திருவிழாக்கள் மிகுந்த உற்சாகத்துடன் இங்கு கொண்டாடப்படுகின்றன. குறிப்பிடத்தக்க வகையில், பஞ்சாயத்து ஒன்றியத்தின் மரியாதைக்குரிய முன்னாள் தலைவர் முத்து தங்கப்பா, தனது தலைமைத்துவம் மற்றும் சமூகத்திற்கு அவர் ஆற்றிய பங்களிப்புகளுக்காக நினைவுகூரப்படுகிறார்.

## அரசியல்
திருவோணம் சட்டமன்றத் தொகுதி தஞ்சாவூர் மக்களவைத் தொகுதியின் ஒரு பகுதியாகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
அசிட்டைல்கிளைசினமைடு குளோரல் ஐதரேட்டு

**அசிட்டைல்கிளைசினமைடு குளோரல் ஐதரேட்டு** (*Acetylglycinamide chloral hydrate*) என்பது என்-அசிட்டைல்கிளைசினமைடும் குளோரல் நீரேற்றும் சேர்ந்து உருவாகும் வேதிச் சேர்மமாகும். ஒரு மயக்கப் பொருளாகவும் உறக்கம் வரவழைக்கும் மருந்தாகவும் இச்சேர்மம் பயன்படுத்தப்படுகிறது. பொதுப் பயன்பாட்டில் அதிகம் காணப்படாது. ஆனால், மருந்து-இரசாயன ஆராய்ச்சி, உயிர்-இரசாயனப் பரிசோதனைகள் ஆகியவற்றுக்கான பயன்பாடுகளைக் கொண்டுள்ளது.

## மேற்கோள்கள்

பகுப்பு:தூக்க மருந்துகள்
பகுப்பு:மயக்க மருந்துகள்
கடமங்குடி

**கடமங்குடி** (*Kadamangudi*) இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தின் திருவிடைமருதூர் தாலுகாவில் கொள்ளிடம் ஆற்றின் கரையில் அமைந்துள்ள  ஒரு கிராமமாகும்.   இங்கு நூற்றுக்கும் மேற்பட்ட குடும்பங்கள் வாழ்கின்றன. வடக்கே பாயும் கொள்ளிடம் ஆறு, தெற்கே வீரக்கன் கிராமம், கிழக்கே கூத்தனூர் கிராமம் மற்றும் மேற்கே அய்யநல்லூர் கிராமம் ஆகியவை இந்த கிராமத்தைச் சூழ்ந்து எல்லைகளாக அமைந்துள்ளன.

மாநிலத் தலைநகரான சென்னையிலிருந்து 300 கிலோமீட்டர் தொலைவிலும், அருகிலுள்ள பெரிய நகரமான கும்பகோணத்திலிருந்து 18 கிலோமீட்டர் தொலைவிலும் அமைந்துள்ளது. கடமங்குடி கிராமத்தை அடைய, சென்னை-கும்பகோணம் மாநில நெடுஞ்சாலையில் உள்ள திருப்பனந்தல் அல்லது செங்கனூர் ஆகிய இடங்களில் இறங்க வேண்டும்.

இந்தியாவில் உள்ள மற்ற கிராமங்களைப் போலவே விவசாயப் பின்னணியைக் கொண்டிருந்தாலும், இந்தக் கிராமம் ஒவ்வொரு குடும்பத்திலிருந்தும் குறைந்தபட்சம் ஒரு பட்டதாரியை உருவாக்குவதன் மூலம் மற்ற கிராமங்களிலிருந்து தன்னை வேறுபடுத்திக் கொண்டுள்ளது.

தஞ்சாவூர் மாவட்டம் கடமங்குடியில் முடிவடைகிறது. கொள்ளிடம் ஆற்றின் மறுபுறம் திருச்சிராப்பள்ளி மாவட்டத்தில் உள்ளது. 

2009 ஆம் ஆண்டு நடைபெற்ற பொதுத் தேர்தல்களில், இக்கிராமம் தஞ்சாவூர் மாவட்டத்திலிருந்து மயிலாடுதுறை (மக்களவைத் தொகுதிக்கு) மாற்றப்பட்டது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
மணியுரு சோதனை

மணியுரு சோதனை(Bead test) என்பது சில குறிப்பிட்ட உலோகங்கள் உள்ளனவா என்பதை அறிய பயன்படுத்தப்படும் தரமான அகர்கானிக் பகுப்பாய்வு முறைகளில் ஒன்றாகும். இது பாரம்பரியமாக ஆய்வகங்களில் பயன்படுத்தப்பட்டு வருகிறது.இதில் மிகவும் பழமையானது போராக்ஸ் மணியுரு சோதனை அல்லது பிளிஸ்டர் சோதனை ஆகும். இந்தச் சோதனை முறையை யோன்ஸ் யாகோப் பெர்சேலியஸ் அவர்கள் 1812 ஆம் ஆண்டு அறிமுகப்படுத்தினார்.பின்னர், போராக்ஸுக்கு மாற்றாக அல்லது கூடுதலாக, சோடியம் கார்பனேட் மற்றும் சோடியம் ஃபுளோரைடு  போன்ற பிற உப்புகளும் ஃப்ளக்சிங் முகவர்கள் ஆகப் பயன்படுத்தப்பட்டன.போராக்ஸுக்குப் பிறகு மிக முக்கியமானதாக கருதப்படுவது மைக்ரோகாஸ்மிக் உப்பு  ஆகும். இதை அடிப்படையாகக் கொண்டு உருவாக்கப்பட்ட சோதனை முறைதான் மைக்ரோகாஸ்மிக் சால்ட் பீட் சோதனை ஆகும்.இந்த பீட் சோதனைகள், வெவ்வேறு உலோகங்கள் தீயில் சூடாக்கப்படும் போது உருவாகும் பீட்டின் நிற மாற்றங்களை அடிப்படையாகக் கொண்டு, அந்த உலோகங்களின் இருப்பை அடையாளம் காண உதவுகின்றன.

## '''போராக்ஸ்''' '''மணி'''
போராக்ஸ் மணி சோதனையில், முதலில் பிளாட்டினம் கம்பியின் முனையில் ஒரு சிறிய வளையம் உருவாக்கப்படுகிறது. அந்த வளையம் பன்சன் எரிகலன் தீயில் சிவப்பாக காயும் வரை சூடாக்கப்படுகிறது. பிளாட்டினத்திற்கு மாற்றாக, மக்னீசியா குச்சி  போன்ற வேறு ஒரு நிஷ்க்ரியப் பொருளால் செய்யப்பட்ட குச்சியும் பயன்படுத்தப்படலாம்.பின்னர் அந்த வளையம் போராக்ஸ் தூளில் நனைக்கப்பட்டு, தீயின் மிகவும் சூடான பகுதியில் பிடிக்கப்படுகிறது. இவ்வாறு சூடாக்கும்போது, போராக்ஸ் தனது சீரமைப்பு நீரை இழந்து முதலில் வீங்குகிறது; பின்னர் சுருங்கி, நிறமற்ற, தெளிவான, கண்ணாடி போன்ற மணியாக மாறுகிறது. இந்த மணி சோடியம் மெட்டாபோரைட் மற்றும் போரிக் அன்ஹைட்ரைடு ஆகியவற்றின் கலவையாகும்.உருவான மணி குளிர விடப்பட்ட பின், அதை லேசாக ஈரப்படுத்தி, சோதனை செய்ய வேண்டிய மாதிரித் தூளில் நனைக்கப்படுகிறது. இதில் மிகக் குறைந்த அளவு பொருள் மட்டும் மணியில் ஒட்டுமாறு கவனிக்க வேண்டும். அதிக அளவு மாதிரி பயன்படுத்தப்பட்டால்,மணி கருமையானதும் ஒளி ஊடுருவாததும் ஆக மாறும்.மாதிரி ஒட்டிய மணி, முதலில் தீயின் குறைப்பு பகுதியில் சூடாக்கப்பட்டு, குளிர விடப்படுகிறது; பின்னர் உருவாகும் நிறம் கவனிக்கப்படுகிறது. அதன் பின், அதே மணி தீயின் ஆக்சிடேஷன் பகுதியில் மீண்டும் சூடாக்கப்பட்டு, குளிர விடப்பட்ட பின் நிறம் மறுபடியும் கவனிக்கப்படுகிறது. இவ்வாறு தோன்றும் நிறம், உலோக மெட்டாபோரைடுகள் உருவாகுவதன் விளைவாகும்.செம்பு, இரும்பு, குரோமியம் ,மேங்கனீஸ், கோபால்ட், நிக்கல் ஆகிய உலோக உப்புகளுடன், தனித்துவமான நிறமுடைய  மணிகள் உருவாகுகின்றன.சோதனை முடிந்த பின், மணி அதன் உருகும் நிலை வரை சூடாக்கி, பின்னர் தண்ணீர் கொண்ட பாத்திரத்தில் திடீரென மூழ்கடிப்பதன் மூலம் அகற்றப்படுகிறது. .

## மேற்கோள்கள்

பகுப்பு:வேதி வினைகள்
பகுப்பு:வேதியியல் பரிசோதனைகள்
அண்ணலக்ரகாரம்

**அண்ணலக்ரகாரம்** (*Annalagraharam*) இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தின் கும்பகோணம் தாலுகாவில் அமைந்துள்ள  ஒரு கிராமமாகும்.

## மக்கள் தொகையியல்
அன்னலக்கிரகாரம் தஞ்சாவூர் மாவட்டத்தில் உள்ள ஒரு மக்கள்தொகைக் கணக்கெடுப்பு நகரமாகும். 2011 ஆம் ஆண்டு மேற்கொள்ளப்பட்ட இந்திய மக்கள்தொகைக்  கணக்கெடுப்பு அறிக்கையின்படி, இக்கிராமத்தின் மக்கள் தொகை 11,129 ஆகும். இம்மக்கள் தொகையில் 5,534 ஆண்களும் 5,595 பெண்களும் இருந்தனர்.

அண்ணலக்ரகாரம் கிராமத்தின் மொத்த மக்கள் தொகையில் 10.67% பேர் 0-6 வயதுக்குட்பட்டவர்களாக இருந்தனர். குழந்தைகளின் மக்கள் தொகை 1187 ஆகும். மாநில சராசரியான 996-என்பதற்கு எதிராக பெண் பாலின விகிதம் 1011 ஆக உள்ளது. தமிழ்நாட்டின் மாநில சராசரியான 943 உடன் ஒப்பிடும்போது, ​​இக்கிராமத்தின் குழந்தை பாலின விகிதம் சுமார் 869 ஆக உள்ளது. இக்கிராமத்தின்  எழுத்தறிவு விகிதம் 84.99% ஆகும். இது மாநில சராசரியான 80.09%-என்பதை விட அதிகமாகும். எழுத்தறிவில் ஆண்களின் எழுத்தறிவு விகிதம் சுமார் 90.22% ஆகவும், பெண்களின் எழுத்தறிவு விகிதம் 79.91% ஆகவும் இருந்தது. 
 
## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
சங்கர்தேவ்

**சிறீமான் சங்கர்தேவ்** (*Sankardev*) (பிறப்பு:1449-மறைவு:1568), தற்கால இந்தியாவின் அசாம் மாநிலத்தின்,   நகாமோ மாவட்டத்தில் உள்ள *போர்தோவா தான்* எனும் கிராமத்தில்  பிறந்தவர். இவர் அசாம் மற்றும் வடக்கு வங்காளத்தில் 15-16ம் நூற்றாண்டில்  ஏகசரண தர்மம் எனும் புதிய வைணவத்தை நிறுவியசாது,  கவிஞர், நாடக ஆசிரியர், நடனமாடுபவர், நடிகர்,  இசை அறிஞர், சமூக சீர்திருத்தவாதி ஆவார். 

இவர் அசாம் பகுதியில் கிருஷ்ண பக்தி இயக்கத்தை பரப்பியவர்.  அசாமின் பண்டைய அகோம் இராச்சியம் மற்றும் கூச் பெகர் இராச்சியங்களின் பண்பாட்டின் நாடகக் கலையில் போர் கீதத்தை  கிருஷ்ண பக்தி மூலம் அசாம் மற்றும்  வடக்கு வங்காளத்தில் பரப்பியவர். இவரது இலக்கிய மற்றும் கலைப் பங்களிப்புகள் இன்று அசாமில் வாழும் மரபுகளாகத் திகழ்கின்றன.

1568ல் சங்கர்தேவின் இறப்பிற்குப் பின் அவரது சீடர் மகாதேவ் ஏகதர்ம சரணத்தின் தலைவராக விளங்கினார்.

## இதனையும் காண்க
* ஏகசரண தர்மம்
* போர்கீதம்
## அடிக்குறிப்புகள்

## மேற்கோள்கள்

*
*
*
*
* Vaishnav Santa Srimanta Sankaradeva – translation: Rajibaksha Rakshit. Kaziranga. The only Bengali book available in market on Sankaradeva
* 
* 
*
*

## மேலும் படிக்க
* 
* 
* 
* 
* 

## வெளி இணைப்புகள்
 

* 
* atributetosankaradeva.org  – The Religion, philosophy, Literature, Art, Culture (and more) of Mahapurusha Srimanta Sankardev.
* The Sattras of Assam () – by BK Barua and HV Sreenivasa Murthy, pages from hindubooks.org

பகுப்பு:1449 பிறப்புகள்
பகுப்பு:1568 இறப்புகள்
பகுப்பு:வைணவ அடியார்கள்
பகுப்பு:அசாமிய நபர்கள்
பகுப்பு:இசைக் கலைஞர்கள்
பாலையடித்தோணா

**பாலையடித்தோணா** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று தெற்கு பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தெற்கே சுமார் 12 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே கோரக்கல்லிமடு, தெற்கே களுவன்கேணி, தேவாபுரம், தென்மேற்கே முறக்கொட்டாஞ்சேனை, மேற்கே சந்திவெளி ஆகிய கிராமங்கள் எல்லைகளாக உள்ளன. இது ஒரு கடற்கரைக் கிராமம் ஆகும்.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 3,101 ஆகும். இவர்களுள் 1,468 ஆண்களும் 1,633 பெண்களும் அடங்குவர்.

## கோவில்கள்
* பாலையடித்தோணா ஸ்ரீ முருகன் ஆலயம்
* பாலையடித்தோணா கடலூர் நாககன்னி ஆலயம்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
ஆவுசாகிப்தோட்டம்

**ஆவுசாகிப்தோட்டம்** (*Avusahibthottam*) இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தின் தஞ்சாவூர் தாலுகாவில் அமைந்துள்ள  ஒரு கிராமமாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள்தொகைக்  கணக்கெடுப்பு அறிக்கையின்படி, ஆவுசாகிப்தோட்டம் கிராமத்தின் மக்கள் தொகை 301 ஆகும். இம்மக்கள் தொகையில் 148 ஆண்களும் 153 பெண்களும் இருந்தனர்.

ஆவுசாகிப்தோட்டம் கிராமத்தின் மொத்த மக்கள் தொகையில் 9.30% பேர் 0-6 வயதுக்குட்பட்டவர்களாக இருந்தனர். குழந்தைகளின் மக்கள் தொகை 28 ஆகும். மாநில சராசரியான 996-என்பதற்கு எதிராக பெண் பாலின விகிதம் 1034 ஆக உள்ளது. தமிழ்நாட்டின் மாநில சராசரியான 943 உடன் ஒப்பிடும்போது, ​​இக்கிராமத்தின் குழந்தை பாலின விகிதம் சுமார் 1333 ஆக உள்ளது. 

தமிழ்நாட்டுடன் ஒப்பிடும்போது ஆவுசாகிப்தோட்டம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​கிராமத்தின் எழுத்தறிவு விகிதம் 73.63% ஆக இருந்தது. இதில் ஆண்களின் எழுத்தறிவு விகிதம் 78.68% ஆகவும், பெண்களின் எழுத்தறிவு விகிதம் 68.61% ஆகவும் இருந்தது. 
 
## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
மகாதேவ்

**மகாதேவ்** (*Madhavdev*) (மே 1489–1596), ஏகசரண தர்மத்தை நிறுவிய சங்கர்தேவின் தலைமைச் சீடரும், கவிஞரும் ஆவார். 1568ல் சங்கர்தேவின் மறைவிற்குப் பின் மகாதேவ் ஏகசரண தர்மத்தின் குருவாக பதவியேற்றார். மகாதேவ் *நாம கோசம்* எனும் கிருஷ்ண பக்தி கவிதை நூல்மற்றும் தமது குருவான சங்கர்தேவ் இயற்றிய போர்கீதம் நூலின் சில கவிதைகளை எழுதியவர்.இவர் தற்கால அசாம் மாநிலத்தின் லக்கிம்பூர் மாவட்டத்தில் உள்ள நாராயண்பூர் எனுமிடத்தில் மே 1489ல் பிறந்தவர்
## அடிக்குறிப்புகள்

## மேற்கோள்கள்

* 
* 
* 
*

## வெளி இணைப்புகள்
* The Telegraph news paper - contains a news item about developing a cultural complex at Madhabdev's birthplace.
* Govt. of India CIC Narayanpur Home Page - contains some information about Madhabdev's birthplace.
* Sri Sri Madhav Dev – a great saint — Dr Dibakar Ch Das, The Assam Tribune, 9 September 2009.
* Mahapurush Sri Sri Madhavdev at Vedanti.com
* Life Sketch of Sri Sri Madhavdev at barpetasatra.com.

பகுப்பு:1489 பிறப்புகள் 
பகுப்பு:1596 இறப்புகள்
பகுப்பு:அசாமிய நபர்கள்
பகுப்பு:வைணவ அடியார்கள்
பகுப்பு:கவிஞர்கள்
சந்தவரம்

**சந்தவரம்** (Chandavaram) என்பது இந்தியாவின் தென்  மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு கிராமமாகும். இது நரசராவ்பேட்டை வருவாய் பிரிவின் நாதென்லா மண்டலத்தில் அமைந்துள்ளது.
## ஆளுகை
சந்தவரம் கிராம பஞ்சாயத்து என்பது கிராமத்தின் உள்ளூர் சுயாட்சி ஆகும்.  இது வார்டுகளாகப் பிரிக்கப்பட்டுள்ளது, மேலும் ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது. 
## கல்வி
2018–19 கல்வியாண்டு பள்ளி தகவல் அறிக்கையின்படி, கிராமத்தில் மொத்தம் 5 மண்டல பரிசத் தொடக்க அல்லது மேல்நிலைப்பள்ளி பள்ளிகள் உள்ளன.

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
சனாபூர்

**சனாபூர்** *(Sanapur)* என்பது இந்தியாவின் தென் மாநிலமான கர்நாடகாவின் கொப்பள் மாவட்டத்தில் உள்ள கங்காவதி தாலுகாவில் அமைந்துள்ள  ஒரு கிராமமாகும். 2011 ஆம் ஆண்டு மக்கள் தொகை கணக்கெடுப்பின்படி இதன் மக்கள் தொகை 1628 ஆகும். துங்கபத்ரா அணையிலிருந்து கால்வாய் மூலம்  நீர் பெறும் கிராமமாகும். இக் கிராமத்திலுள்ள ஏரியானது ஒரு  சுற்றுலா தலமாகவும் உள்ளது. இது விருபாபூர் காடியிலிருந்து 3 கிமீ (1.9 மைல்) தொலைவிலும், ஹம்பியிலிருந்து 4 கிமீ (2.5 மைல்) தொலைவிலும் உள்ளது.

## மேற்கோள்கள்

பகுப்பு:கொப்பள் மாவட்ட கிராமங்கள்
ஜெயபாலன் தம்பியப்பா

**ஜெயபாலன் தம்பியப்பா** (ஆங்கிலம்; மலாய்: *Jayabalan Thambyappa*‎) (பிறப்பு: 17 ஏப்ரல் 1945) என்பவர் ஒரு மலேசிய அரசியல்வாதி; மே 2013 முதல் மே 2018 வரை பினாங்கு, பத்து ஊபான் சட்டமன்றத் தொகுதிக்கான சட்டமன்ற உறுப்பினராக (**MLA**) பணியாற்றியுள்ளார். 

பாக்காத்தான் அரப்பான் (**PH**) கூட்டணி; மற்றும் முன்னாள் கூட்டணியான பாக்காத்தான் ராக்யாட் கூட்டணி (**PR**) ஆகிய கூட்டணிகளின் ஓர் உறுப்புக் கட்சியான மக்கள் நீதிக் கட்சியின் (**PKR**) உறுப்பினராக உள்ளார்.

## பின்னணி
ஜெயபாலன் தம்பியப்பா, மருத்துவத்தில் இளங்கலைப் பட்டமும் அறுவை சிகிச்சையில் இளங்கலைப் பட்டமும் (**MBBS**) பெற்றுள்ளார்.

## அரசியல் வாழ்க்கை
பத்து ஊபான் சட்டமன்றத் தொகுதியில் பதவியில் இருந்த ரவீந்திரன் சுப்பிரமணியம் பதவி நீக்கம் செய்யப்பட்ட பின்னர், அவருக்குப் பதிலாக 2013 பினாங்கு மாநிலத் தேர்தலில் மக்கள் நீதிக் கட்சி, டாக்டர் ஜெயபாலன் தம்பியப்பாவை வேட்பாளராக நியமித்தது. 17,017 வாக்காளர்களைக் கொண்ட அந்தத் தொகுதியில் 9,857 வாக்குகளைப் பெற்று ஜெயபாலன் தம்பியப்பா வெற்றி பெற்றார். பாரிசான் நேசனல் வேட்பாளர் மற்றும் 3 சுயேச்சை வேட்பாளர்களை அந்தத் தேர்தலில் தோற்கடித்தார்.

இருப்பினும், 14-ஆவது பொதுத் தேர்தலில் (2018 பினாங்கு மாநிலத் தேர்தல்) கட்சியால் பதவி நீக்கம் செய்யப்பட்ட பிகேஆர் வேட்பாளர்களில் ஜெயபாலன் தம்பியப்பாவும் ஒருவர் ஆவார். அவருக்குப் பதிலாக குமரேசன் ஆறுமுகம் நியமிக்கப்பட்டார். பிகேஆர் கட்சிக்குச் சொந்தமான பத்து ஊபான் சட்டமன்றத் தொகுதியை குமரேசன் ஆறுமுகம் தக்க வைத்துக் கொண்டார்.

## தேர்தல் முடிவுகள்

## விருதுகள்
* 
**  - Order of the Defender of State (**DSPN**) – **[[டத்தோ]]** (2019)

## மேலும் காண்க
* சுந்தரராஜு சோமு
* பத்து ஊபான் சட்டமன்றத் தொகுதி
* மலேசிய இந்திய சட்டமன்ற உறுப்பினர்கள்
* மலேசிய மாநில சட்டமன்ற உறுப்பினர்களின் பட்டியல் (2018–2023)

## மேற்கோள்கள்

## வெளி இணைப்புகள்
* முகநூல்: ஜெயபாலன் தம்பியப்பா

பகுப்பு:வாழும் மக்கள்
பகுப்பு:1945 பிறப்புகள்
பகுப்பு:மலேசிய இந்தியர்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்
எசு. எம். பாலன்

**எசு. எம். பாலன்** (*S. M. Balan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் இலால்குடி நகரைச் சேர்ந்தவர். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இலால்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1956 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
மாவேலிக்கரை எஸ். ஆர். ராஜு

**மாவேலிக்கரை எஸ். ஆர். ராஜு** (*Mavelikkara S. R. Raju*) என்பவர் *[[மிருதங்கம்]]* வாசிக்கும் ஒரு கருநாடக இசை கலைஞர் ஆவார். இவர் மாவேலிக்கரை கிருஷ்ணன்குட்டி நாயரிடம் பயின்றார்.

1958 ஆம் ஆண்டு இவர் அனைத்திந்திய வானொலியில் மிருதங்க இசைக்கலைஞராக சேர்ந்தார்.  1985 ஆம் ஆண்டு கேரள சங்கீத நாடக அகாதமி இவருக்கு கேரள சங்கீத நாடக அகாடமி விருதையும், 1999 ஆம் ஆண்டுகேரள சங்கீத நாடக அகாதமி கூட்டாளர் அந்தஸ்தை வழங்கியது.  

## மேற்கோள்கள்

## வெளி இணைப்புகள்

* தி இந்து
* தி நியூ இந்தியன் எக்ஸ்பிரஸ்
* www.கேரளசங்கீதநாடகஅகதெமி.காம்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
பகுப்பு:வாழும் மக்கள்
பகுப்பு:மிருதங்கக் கலைஞர்கள்
பகுப்பு:ஊர்ப் பெயரால் அறியப்படும் மக்கள்
பகுப்பு:ஆலப்புழை மாவட்ட மக்கள்
விபசனா இயக்கம்

**விபசனா இயக்கம்** (Vipassana Movement) என்பது புத்த மத தியான மரபை (தேரவாத பௌத்தம்) அடிப்படையாகக் கொண்ட ஒரு உலகளாவிய ஆன்மிக இயக்கமாகும். இந்த இயக்கம் புத்தரின் காலத்தில் போதிக்கப்பட்ட விபசனா தியான முறையை மீண்டும் உயிர்ப்பித்து பரப்பும் நோக்குடன் உருவானது. விபசனா என்பது உடலும், மனமும் உண்மையில் எவ்வாறு செயல்படுகின்றன என்பதை நேரடியாக அனுபவத்தின் மூலம் அறியும் தியான முறையாக விளக்கப்படுகிறது. இது நம்பிக்கை சார்ந்த வழிபாட்டை விட நேரடி அனுபவம் மற்றும் சுயக் கவனத்தை முதன்மைப்படுத்துகிறது.

இந்த இயக்கம் குறிப்பாக பர்மா நாட்டில் இருபதாம் நூற்றாண்டில் வளர்ச்சி பெற்றது. லேடி சயடாவ் என்ற பௌத்த பிக்குவின் முயற்சிகள் இந்த வளர்ச்சிக்கு முக்கிய காரணமாக அமைந்தன. அதன் பின்னர் மகாசி சயடாவ் மற்றும் உபாகின் போன்ற ஆசிரியர்கள் விபசனா தியானத்தை பொதுமக்களிடையே பரப்பினர். இவர்களின் போதனைகள் துறவிகள் மட்டுமல்லாமல் இல்லற வாழ்வில் உள்ளவர்களுக்கும் பொருந்தும் வகையில் அமைந்தன.

உபாகின் மரபைத் தொடர்ந்து எஸ் என் கோயங்கா என்பவர் விபசனா இயக்கத்தை பல நாடுகளுக்கு கொண்டு சென்றார். இவரது வழிகாட்டுதலில் பல தியான மையங்கள் உருவாக்கப்பட்டன. இந்த மையங்களில் பத்து நாட்கள் நீடிக்கும் அமைதித் தியான பயிற்சிகள் வழங்கப்படுகின்றன. இந்த பயிற்சிகளில் ஒழுக்கம், மனக்குவிப்பு மற்றும் ஞானம் ஆகிய மூன்று அடிப்படை கூறுகள் முக்கியமாக வலியுறுத்தப்படுகின்றன.

விபசனா இயக்கம் மதமாற்றம் செய்யும் இயக்கமாக கருதப்படுவதில்லை. இது எந்த மதத்தையும் எதிர்க்காமல் மனித மனத்தின் இயல்பை புரிந்துகொள்ள உதவும் ஒரு நடைமுறை முறையாக விளக்கப்படுகிறது. இந்த தியான முறை மன அழுத்தம் குறைதல், மன அமைதி மற்றும் ஒழுக்கமான வாழ்க்கை ஆகியவற்றுக்கு உதவுவதாக பலர் தெரிவிக்கின்றனர். அதே நேரத்தில் இது ஒரு வரலாற்று பௌத்த தியான மரபை நவீன உலகிற்கு ஏற்ப மீளமைத்த ஒரு இயக்கமாகவும் ஆய்வாளர்களால் பார்க்கப்படுகிறது.

தேரவாத பௌத்தம் சடங்குகளை விட நேரடி அனுபவத்தை முக்கியமாகக் கருதுகிறது. விபஷனா தியானமும் இதே அணுகுமுறையைப் பின்பற்றுகிறது.
* உடல் உணர்வுகளை கவனித்தல்
* மனத்தின் மாற்றங்களை கவனித்தல்
* உண்மையின் இயல்பை நேரடியாகப் புரிந்துகொள்ளுதல்

## மேற்கோள்கள்

பகுப்பு:பௌத்தம்
களம்காவல்

**களம்காவல்** (*Kalamkaval*) 2025-ல் வெளியான இந்திய மலையாளத் திரைப்படம், காவல்துறையின் அத்துமீறல்கள் மற்றும் சமூக நீதியை கதைக்கருவாக கொண்ட ஒரு குற்றப்புனைவு திரைப்படமாகும்.

## கதைக்கரு
ஒருவரியில் கதையினைச் சுருக்கமாகச் சொன்னால், "அதிகார மிரட்டல்களுக்கு இடையே, உண்மையும், நீதிக்கான தேடலும்" என்பதே 'களம் காவல்' ஆகும்.
*இந்த படத்தின் மையக்கருவே காவல் நிலையங்களில் நடக்கும் அத்துமீறிய வன்முறைகளும், அதனால் ஏற்படும் (Custodial Deaths)உயிரிழப்புகளும்தான். விசாரணை என்ற பெயரில் அப்பாவி மக்கள் எப்படித் துன்புறுத்தப்படுகிறார்கள் என்பதைப் படம் அழுத்தமாகப் பேசுகிறது.
*சட்டத்தைப் பாதுகாக்க வேண்டிய காவல்துறையினரே, தங்களுக்கு இருக்கும் அதிகாரத்தைப் பயன்படுத்தி உண்மையை எங்ஙனம் மறைக்கிறார்கள்; அதிகார வர்க்கத்திற்கு எப்படிச் சாதகமாகச் செயல்படுகிறார்கள் என்பதை காட்டுகிறது.
* பாதிக்கப்பட்டவர்களுக்காகவும், நீதிக்காகவும், சட்ட ரீதியாகப் போராடும் ஒரு தனிமனிதனின் அல்லது ஒரு வழக்கறிஞரின் முயற்சியை இந்தப் படம் விவரிக்கிறது. சாமானிய மனிதன் ஒருவன் வலுவான ஒரு அமைப்புக்கு எதிராகப் போராடும்போது, சந்திக்கும் சவால்களையும் காட்டுகிறது.
*சமூகப் பொறுப்பு : சமூகத்தில் நடக்கும் அநீதிகளைக் கண்டு ஒதுங்கிப் போகாமல், அதற்கெதிராகக் குரல் கொடுக்க வேண்டியதன் அவசியத்தையும் வலியுறுத்துகிறது.

## மேற்கோள்கள்

பகுப்பு:இந்திய மலையாளத் திரைப்படங்கள்
பகுப்பு:2025 மலையாளத் திரைப்படங்கள்
இலகீம்பூர் சட்டமன்றத் தொகுதி

**இலகீம்பூர் சட்டமன்றத் தொகுதி** *(Lakhimpur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது லக்கிம்பூர் கேரி மாவட்டத்தில் அமைந்துள்ளது. இது கேரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:இலக்கீம்பூர் மாவட்டம்
பகுப்பு:உத்தரப் பிரதேச சட்டமன்றத் தொகுதிகள்
பத்து ஊபான் சட்டமன்றத் தொகுதி

**பத்து ஊபான் சட்டமன்றத் தொகுதி** (**N35**) (மலாய்: *Bahagian Pilihan Raya Batu Uban*; ஆங்கிலம்: *Batu Uban State Constituency*) என்பது மலேசியா, பினாங்கு மாநிலத்தில் உள்ள சட்டமன்றத் தொகுதி ஆகும். 1986 முதல் பினாங்கு மாநில சட்டமன்றத்தில் பிரதிநிதிக்கப்படுகிறது. இந்தத் தொகுதி பினாங்கு தீவின் கிழக்கு கடற்கரையின் ஒரு பகுதியை உள்ளடக்கியது; மற்றும் ஜார்ஜ் டவுன் மாநகருக்கு தெற்கே உள்ள புறநகர்ப் பகுதிகளும் அதில் அடங்கும்.

பத்து ஊபான் சட்டமன்றத் தொகுதி 1986-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2023-ஆம் ஆண்டில் நடைபெற்றது. 

1986-ஆம் ஆண்டில் இருந்து பத்து ஊபான் சட்டமன்றத் தொகுதி, பினாங்கு மாநில சட்டமன்றத்தில் பிரதிநிதிக்கப் படுகிறது. தற்போது குமரேசன் ஆறுமுகம் என்பவர் இந்தச் சட்டமன்றத் தொகுதியின் உறுப்பினராக உள்ளார்.

## பத்து ஊபான்

பத்து ஊபான் (*Batu Uban*) என்பது மலேசியா, பினாங்கு, பட்டர்வொர்த் நகரின் கிழக்குக் கடற்கரையில் அமைந்துள்ள ஒரு புறநகர் குடியிருப்புப் பகுதி ஆகும். பினாங்கு மாநிலத்தின் தலைநகரான ஜார்ஜ் டவுன் நகர் மையத்தில் இருந்து தெற்கே சுமார் 6.7 கி.மீ. (4.2 மைல்) தொலைவில், குளுகோர் புறநகர்ப் பகுதிக்கு அருகில் உள்ளது.

18-ஆம் நூற்றாண்டின் முற்பகுதியில் இந்தோனேசியா. சுமத்திரா தீவ்ல் இருந்து வந்த மினாங்கபாவு (*Minangkabau*) இன மக்களால் நிறுவப்பட்ட இந்தப் பத்து ஊபான் குடியேற்றப் பகுதி, பினாங்கு தீவில் மிகப் பழமையான மலாய் குடியேற்றமாகக் கருதப்படுகிறது.

20-ஆம் நூற்றாண்டின் பிற்பகுதியில் இருந்து, பத்து ஊபான் குறிப்பிடத்தக்க வகையில் நகரமயமானது. தற்போது இந்தக் குடியிருப்புப் பகுதியின் சுற்றுப் புறங்களில், மிக உயரமான கட்டிடங்கள் கட்டப்பட்டு உள்ளன.

## வரலாறு.

## தேர்தல் முடிவுகள்

## மேலும் காண்க
* பாகன் டாலாம் சட்டமன்றத் தொகுதி
* மலேசியத் தேர்தல் தொகுதிகள்

## மேற்கோள்கள்

## வெளி இணைப்புகள்

பகுப்பு:பினாங்கு சட்டமன்றத் தொகுதிகள்
பாளையப்பட்டி தெற்குசேத்தி

**பாளையப்பட்டி தெற்குசேத்தி** (*Palaiyapatti Therkusethi*) இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தின் தஞ்சாவூர் தாலுகாவில் அமைந்துள்ள  ஒரு கிராமமாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள்தொகைக்  கணக்கெடுப்பு அறிக்கையின்படி, பாளையப்பட்டி தெற்குசேத்தி கிராமத்தின் மக்கள் தொகை 1957 ஆகும். இம்மக்கள் தொகையில் 956 ஆண்களும் 1001 பெண்களும் இருந்தனர். மொத்தமாக இங்கு 501 குடும்பங்கள் வாழ்ந்தன.

பாளையப்பட்டி தெற்குசேத்தி கிராமத்தின் மொத்த மக்கள் தொகையில் 11.04% பேர் 0-6 வயதுக்குட்பட்டவர்களாக இருந்தனர். குழந்தைகளின் மக்கள் தொகை 216 ஆகும். மாநில சராசரியான 996-என்பதற்கு எதிராக இங்கு பெண் பாலின விகிதம் 1047 ஆக உள்ளது. தமிழ்நாட்டின் மாநில சராசரியான 943 உடன் ஒப்பிடும்போது, ​​இக்கிராமத்தின் குழந்தை பாலின விகிதம் சுமார் 1057 ஆக உள்ளது. 

தமிழ்நாட்டுடன் ஒப்பிடும்போது பாளையப்பட்டி தெற்குசேத்தி கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​கிராமத்தின் எழுத்தறிவு விகிதம் 67.83% ஆக இருந்தது. இதில் ஆண்களின் எழுத்தறிவு விகிதம் 74.15% ஆகவும், பெண்களின் எழுத்தறிவு விகிதம் 61.80% ஆகவும் இருந்தது.

கிராமத்தின் மொத்த மக்கள் தொகையில் பட்டியல் சாதியினர் 20.95 சதவீதமாகவும், பட்டியல் பழங்குடியினர் 0.26 சதவீதமாகவும் உள்ளனர்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
பாகன் டாலாம் சட்டமன்றத் தொகுதி

**பாகன் டாலாம் சட்டமன்றத் தொகுதி** (**N09**) (மலாய்: *Bahagian Pilihan Raya Bagan Dalam*; ஆங்கிலம்: *Bagan Dalam State Constituency*) என்பது மலேசியா, பினாங்கு மாநிலத்தில் உள்ள சட்டமன்றத் தொகுதி ஆகும். 1974 முதல் பினாங்கு மாநில சட்டமன்றத்தில் பிரதிநிதிக்கப்படுகிறது.

பாகன் டாலாம் சட்டமன்றத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2023-ஆம் ஆண்டில் நடைபெற்றது. 1974-ஆம் ஆண்டில் இருந்து பத்து ஊபான் சட்டமன்றத் தொகுதி, பினாங்கு மாநில சட்டமன்றத்தில் பிரதிநிதிக்கப் படுகிறது. தற்போது குமரன் கிருஷ்ணன் என்பவர் இந்தச் சட்டமன்றத் தொகுதியின் உறுப்பினராக உள்ளார்.

## பாகன் டாலாம்

'பாகான் டாலாம் (*Bagan Dalam*) என்பது மலேசியா, பினாங்கு, வட செபராங் பிறை மாவட்டத்தில்; அமைந்துள்ள நகரம். நகரப் பகுதியின் மையப் பகுதியில் அமைந்துள்ள ஒரு கிராமமான கம்போங் பாகான் டாலாம் எனும் கிராமத்தின் நினைவாக இந்த இடத்திற்குப் பெயரிடப்பட்டது. பாகான் டாலாம் என்றால் உள் படகுத் துறை (*Dermaga Dalam*) என்று பொருள். பட்டர்வொர்த் துறைமுகத்திற்கு அருகில் அமைந்துள்ளது.

செபராங் பிறை மாநிலப் பகுதியில் உள்ள பிறை (பினாங்கு) எனும் பெரிய தொழில்துறை பகுதியுடன் பாகான் டாலாம் நகரம் இணைக்கப்பட்டுள்ளது. இந்த நகரை பிறை ஆறு கடந்து செல்கிறது. பாகான் டாலாம் நகரம் வடக்கு-தெற்கு விரைவுச்சாலைக்கு அருகில் உள்ளது. பட்டர்வொர்த் துறைமுகத்துடன் இணைக்கும் சாலைகளும் உள்ளன. பினாங்கு, ஜார்ஜ் டவுன் நகரில் இருந்து 25 கி.மீ.; பட்டர்வொர்த் நகரில் இருந்து 11 கி.மீ. தொலைவில்உள்ளது.

## வரலாறு.

## தேர்தல் முடிவுகள்

## மேலும் காண்க
* பத்து ஊபான் சட்டமன்றத் தொகுதி
* மலேசியத் தேர்தல் தொகுதிகள்

## மேற்கோள்கள்

## வெளி இணைப்புகள்

பகுப்பு:பினாங்கு சட்டமன்றத் தொகுதிகள்
சீயைட்டு

**சீயைட்டு** (*Xieite*) என்பது Fe2+Cr2O4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது ஓர் இரும்பு குரோமியம் ஆக்சைடு கனிமமாகும். சிபைனல் எனப்படும் பல்வண்ணப் பளிங்குரு கனிம வகை குழுவில் இக்கனிமம் இடம்பெற்றுள்ளது. குரோமைட்டு கனிமத்தின் உயர் அழுத்த வடிவமாகவும் இக்கனிமம் குறிப்பிடப்படுகிறது.  

பன்னாட்டு கனிமவியல் சங்கம் சீயைட்டு கனிமத்தை Xi என்ற குறியீட்டால் அடையாளப்படுத்துகிறது.

1986-ஆம் ஆண்டில் சீனாவின் செங்டு மாவட்டத்தில் விழுந்த சுயிச்சோ விண்கல்லில் இருந்து எடுக்கப்பட்ட மாதிரிகளில் சீயைட்டு கனிமம் கண்டறியப்பட்டது. 

## மேற்கோள்கள்

பகுப்பு:ஆக்சைடு கனிமங்கள்
பகுப்பு:சிபைனல் குழு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:விண்வீழ்கல் கனிமங்கள்
தெலூரைட்டு

**தெலூரைட்டு** (*Tellurite*) என்பது TeO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தெலூரியம் டையாக்சைடு சேர்மத்தால் இக்கனிமம் ஆக்கப்பட்டுள்ளது.

பன்னாட்டு கனிமவியல் சங்கம் தெலூரைட்டு கனிமத்தை Tlr என்ற குறியீட்டால் அடையாளப்படுத்துகிறது.

பட்டக வடிவத்திலிருந்து ஊசி போன்ற வடிவம் வரையிலான, வெளிப்படையான மஞ்சள் முதல் வெள்ளை நிறம் வரையிலான நேர்ச்சாய்சதுரப் படிகங்களாகக் காணப்படுகிறது. இது தாதுப் படிவுகளின் ஆக்சிசனேற்ற மண்டலத்தில், இயற்கையான தெலூரியம், எம்மோன்சைட்டு மற்றும் பிற தெலூரியம் தாதுக்களுடன் இணைந்து காணப்படுகிறது. இதன் பெயர், பூமி என்ற கிரகத்தின் இலத்தீன் பெயரான 'தெல்லசு' என்பதிலிருந்து வந்தது.

உருமேனியாவின் அல்பா மாகாணத்தில் முதன்முதலாக 1842 ஆம் ஆண்டில் தெலூரைட்டு கண்டுபிடிக்கப்பட்டு விவரிக்கப்பட்டது.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:தெலூரியம் கனிமங்கள்
ஜி. இசுடீபன்

**ஜி. இசுடீபன்** (*G. Steephen*)(பிறப்பு: சூலை 24, 1969) இந்திய கம்யூனிஸ்ட் கட்சியைச் சேர்ந்த ஓர் அரசியல்வாதி ஆவார். கேரள சட்டமன்றத்தில் அருவிக்கரை சட்டமன்றத் தொகுதியின் சட்டமன்ற உறுப்பினராக இவர் உள்ளார். 2021ஆம் ஆண்டு நடைபெற்ற கேரள சட்டமன்றத் தேர்தலில் இவர் தற்போதைய சட்டமன்ற உறுப்பினர் கே. எசு. சபரிநாதனை 5046 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
ஜே. சிந்து ராணி

**ஜே. சிந்து ராணி** (*J. Chinchu Rani*) கேரளாவின் கொல்லத்தைச் சேர்ந்த இந்திய அரசியல்வாதி ஆவார். இவர் தற்போது கால்நடை பராமரிப்பு, பால்வள மேம்பாடு, பால் கூட்டுறவு, உயிரியல் பூங்காக்கள், கேரள கால்நடை மற்றும் விலங்கு அறிவியல் பல்கலைக்கழகத் துறைகளின் கேரள அரசின் அமைச்சராகப் பணியாற்றி வருகிறார்; மே 2021 முதல் 15ஆவது கேரளச் சட்டமன்றத்தில் சடையமங்கலம் சட்டமன்றத் தொகுதியைப் பிரதிநிதித்துவப்படுத்துகிறார்.

## தனிப்பட்ட வாழ்க்கை
சிந்து ராணி, முண்டக்கல் பரணிக்காவு தெக்கேவிளையில் வெளியில் வடக்கத்தில் என். ஸ்ரீதரன், ஜெகதம்மா ஆகியோருக்குப் மகளாகப் பிறந்தவர். இவரின் தந்தை ஆரம்பகால கம்யூனிஸ்ட் ஆர்வலரும், முந்திரித் தொழிலாளர்கள் சங்க உறுப்பினரும் ஆவார். இவரின் கணவர் டி. சுகேசன் இந்தியப் பொதுவுடமைக் கட்சியின் அஞ்சாலும்மூடு மண்டலச் செயலாளராகவும், நூலகப் பேரவையின் மாவட்டச் செயலாளராகவும் உள்ளார். இவர்களுக்கு நந்து சுகேசன், நந்தனா ராணி என்ற இரு குழந்தைகள் உள்ளனர்.

## அரசியல் வாழ்க்கை
இவர் இந்தியப் பொதுவுடமைக் தேசியக் குழு உறுப்பினராகவும், இந்தியப் பொதுவுடமைக் கட்சியின் மாநிலச் செயற்குழு உறுப்பினராகவும் உள்ளார். மேலும், இவர் கேரள மகளிர் சங்க மாநிலத் தலைவராகவும், கோழிப்பண்ணைக் கழகத் தலைவராகவும் அச்சுத மேனன் கூட்டுறவு மருத்துவமனையின் தலைவராகவும் பதவி வகிக்கிறார்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
பகுப்பு:வாழும் மக்கள்
ஒலிகோடான் தெனியாடசு

**ஒலிகோடான் தெனியாடசு** (*Oligodon taeniatus*) எனும் வரி ஓலைப்பாம்பு, கொலுப்ரினே என்ற துணைக் குடும்பத்தில் உள்ள ஒரு வகை பாம்பு சிற்றினம் ஆகும். இது தாய்லாந்து, லாவோஸ், கம்போடியா, வியட்நாம் உள்ளிட்ட நாடுகளில் காணப்படுகிறது.

## மேற்கோள்கள்

*

பகுப்பு:ஓலைப் பாம்புகள்
பகுப்பு:ஒலிகோடான்